**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

**Nr.** **76541/29.11.2023**

**REFERAT DE APROBARE**

privind aprobarea implementării etapei II a proiectului *„Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Tîrgu Mureș”* *SMIS 128055,* propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare

Prin Programul Operațional Regional (POR) 2014-2020 s-a lansat cererea de proiecte pe Axa 4 - Sprijinirea dezvoltării urbane durabile, cu scopul atragerii fondurilor nerambursabile alocate. Una dintre prioritățile de investiții pe axa prioritară 4 este și 4.2 *“*Realizarea de acțiuni destinate îmbunătățirii mediului urban, revitalizării orașelor, regenerării și decontaminării terenurilor industriale dezafectate (inclusiv a zonelor de reconversie), reducerii poluării aerului și promovării măsurilor de reducere a zgomotului”.

Municipiul Târgu Mureș fiind eligibil conform Ghidului solicitantului, a elaborat o cerere de finanţare cu titlul ***„*Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Tîrgu Mureș”, SMIS 128055*.***

Proiectul are ca scop îmbunătățirea calității spațiului urban și a mediului natural prin reconversia funcțională a terenului neutilizat și degradat în spațiu verde de agrement, sport și sănătate, de petrecere a timpului liber pentru comunitatea locală.

**Situația existentă a proiectului:**

În vederea implementării contractului de finanțare nr. 5057/28.01.2020, până în prezent s-au semnat următoarele contracte în vederea implementării proiectului:

|  |  |  |  |
| --- | --- | --- | --- |
| **Nr. crt.** | **Tipul achiziției** | **(Nr. contract+ Sc câștigătoare)** | **Valoarea**  **Contractată lei (inclusiv TVA)** |
|  | Achiziția de servicii de consultanță pentru elaborarea cererii de finanțare | 1. Finalizată  ctr. 261 /01.11.2018 - SC ROMACTIV BUSINESS CONSULTING SRL | 29.155,00 |
|  | Achiziția serviciilor de proiectare pentru elaborare documentației tehnico-economice (SF) | 1. Finalizată  ctr. 61 /10.05.2018 - SC AT STUDIO SRL | 154.700,00 |
|  | Achiziția de servicii de consultanta pentru organizarea procedurilor de achiziții | 1.Finalizată  ctr. 39 29.05.2020 – SC ROMACTIV BUSINESS CONSULTING SRL | 154.700,00 |
|  | Achiziția de servicii de consultanță pentru management de proiect | 1.Finalizată  ctr. 33 /27.05.2020 – SC VENTRUST CONSULTING SRL | 154.700,00 |
|  | Achiziția serviciilor de proiectare și execuție lucrări | 1. Finalizată  ctr. 9 /25.05.2021 -SC CONSTRUCT MAPCOM SRL | 12.056.023,28 |
|  | Achiziția de servicii de audit financiar | 1. Finalizată  ctr. 58 /02.07.2020 - SC RAO AUDIT OFFICE SRL | 39.200,00 |
|  | Achiziția de servicii de informare și Publicitate:  -Pentru demararea proiectului  -Pentru finalizarea proiectului | 1. Finalizată  ctr. 29 /22.05.2020 - SC ORACLER ADVERTISING SRL | 5.355,00 |
|  | Achiziția de servicii de verificare PT | 1. Finalizată  ctr. 180 /05.11.2021 - DONPREST COM SRL | 17.850,00 |
|  | Achiziție servicii de dirigenție de șantier | 1. Finalizată  ctr. 221041 /14.12.2021  SC WMP PROJEKT SRL | 59.500,00 |

**Probleme întâmpinate în implementarea proiectului:**

În prezent ne confruntăm cu întârzieri în ceea ce privește implementarea activităților proiectului față de termenul inițial estimat în Cererea de finanțare, întârzieri care au intervenit ca urmare a întârzierilor înregistrare în desfășurarea procedurilor de achiziție a serviciilor de proiectare, execuție lucrări și asistență tehnică din partea proiectantului.

Detaliem principalele probleme sesizate, întâmpinate de către beneficiar în această perioadă:

* Contractul de finanțare a fost semnat cu întârziere față de data estimată inițial în Cererea de finanțare (octombrie 2019). Cererea de finanțare a fost depusă la AMPOR prin aplicația electronică MYSMIS în data de 29.03.2019, întregul proces privind evaluarea tehnică/financiară, selecția, precontractarea/contractarea din partea experților desemnați de finanțator a durat până la data de 28.01.2020, data efectivă a semnării contractului de finanțare.
* Un alt factor ce a dus la întârzierea procedurilor a fost prelungirea stării de urgență pe teritoriul României până în data de 15 mai 2020 și a declarării stării de alertă în scopul prevenirii răspândirii COVID – 19. Ca urmare, Municipiul Târgu Mureș a luat măsuri pentru limitarea riscului de contaminare cu noul Coronavirus, amânând/reprogramând activitățile aferente proiectului cu privire la realizarea procedurilor de achiziție. Totodată, la nivelul Beneficiarului a apărut problema lipsei de personal întrucât o parte din angajații departamentului de achiziții au fost depistați pozitiv cu virusul SARS Cov 2, activitatea fiind blocată temporar;
* Pentru respectarea prevederilor legale din Legea 10/1995 republicată, privind calitatea în construcții și Hotărârea 348/2020 pentru modificarea şi completarea Hotărârii Guvernului nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la Ordonanța de urgență a Guvernului nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naționale aferente acestora, UAT Municipiul Târgu Mureș a decis separarea achiziției Proiect Tehnic + Achiziție verificare PT + Achiziția de asistență tehnică din partea proiectantului + Achiziția execuție lucrări + organizarea de șantier + Achiziția de echipamente, dotări și active necorporale, în 3 proceduri distincte de achiziții:

1. Proiectare, asistență tehnică și execuție lucrări;
2. Dotări și echipamente fără montaj;
3. Servicii de verificare PT.

Întârzierea întâmpinată în achiziția proiectantului și executantului determină și întârzierea procedurilor de achiziții pentru serviciile de verificare PT și achiziția dotărilor și echipamentelor fără montaj (unde este cazul) precum și achiziția de servicii dirigenție de șantier.

Achiziția PT+Executie Lucrări a fost finalizată în data de 26.02.2021, urmând ca abia în data de 25.05.2021 să fie semnat contractul de Lucrări nr. 9 (Proiectare și Executie) încheiat cu SC CONSTRUCT MAPCOM SRL.

Activități privind realizarea Proiectului Tehnic:

- A fost emis Ordinul de începere a serviciilor de Proiectare nr. 40.415/1153/DT/02.06.2021;

- S-a dat Ordin de întrerupere a serviciilor de proiectare începând cu data de 21.10.2021;

- S-a dat Ordin de reîncepere a serviciilor de proiectare începând cu data 17.11.2021.

- S-a predat Proiectul tehnic, Proces Verbal de predare-primire-PV nr 1010/03.12.2021.

- S-a obtinut Autorizatia de Construire nr. 53 din 14.03.2022.

Proiectul tehnic a fost predat catre SC DONPREST COM SRL și s-a avizat de verificator.

Ca urmare a realizării Proiectului Tehnic, acesta a fost transmis spre avizare la ADR Centru în data de 17.03.2023, urmând ca în data de 11.05.2022 să fie transmis de ADR Centru Avizul privind conformitatea Proiectului Tehnic.

Astfel, abia în data de 31.03.2022, s-a emis Ordinul de începere lucrări nr. 24798/660/DT/31.03.2022.

Ca urmare a celor de mai sus, durata de execuție a lucrărilor (24 luni) și durata totală a contractului nu se încadrează în termenul final de implementare a proiectului (până cel târziu data de 31.12.2023).

Astfel, în urma aprobării Proiectul tehnic s-a solicitat actualizarea bugetului cererii de finanțare (transferul cheltuielilor eligibile/actualizarea sumelor aferente investiției de bază, amenajarea terenului, sistematizare verticală, asigurarea utilităților care fac obiectul contractului de Lucrări nr. 9 /25.05.2021 încheiat cu SC Construct Mapcom SRL), prin următoarele Notificări transmise la ADR Centru: Notificarea 4, Notificarea 5.

Având în vedere imposibilitatea de a finaliza proiectul în totalitate până la data de 31.12.2023 s-a solicitat finanțatorului aprobarea acestuia în lista proiectelor etapizate cu încadrarea cheltuielilor eligibile (restul de executat) pe noul Program Operațional Regional 2021-2027 (Programul Regiunea Centru 2021-2027), conform Ordonanței de Urgentă nr. 36/2023 și suportarea de la bugetul local doar a cheltuielilor neeligibile aferente.

În conformitate cu prevederile Ordonanței de Urgență nr. 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021, în baza prevederilor art. 6, art. 11 și art. 17 din OUG nr. 36/2023, aprobate prin decizia Comitetului de monitorizare al POR 2014-2020 nr. 155/31.07.2023 s-au emis Instrucțiunile 206/24.10.2023 și 207/31.10.2023.

Conform art. 3, lit. i) din OUG 36/2023 proiectul *„Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Tîrgu Mureș” SMIS 128055* a fost propus ca și proiect etapizat care se va finanța prin Programul Regiunea Centru 2021-2027.

Conform Instrucțiunii nr.207/31.10.2023 emisă de AMPOR:

*,,****Art. I. Acordul MIPE, în calitate de Autoritate de Management pentru Programul Operațional Regional 2014-2020, în vederea modificării contractelor de finanțare POR 2014-2020, în scopul etapizării acestora în perioada de programare 2021-2027, se consideră dat prin emiterea prezentei Instrucțiuni, în condițiile respectării acesteia.***

***Art. II.*** *Beneficiarii care solicită* ***etapizarea proiectelor finanțate în cadrul POR 2014-2020*** *au față de Autoritatea de Management POR 2014-2020 obligațiile prevăzute Anexa nr. 15 - OBLIGAȚII BENEFICIAR (PROIECT PROPUS) ÎN VEDEREA ETAPIZĂRII**la contractul de finanțare – Condiții Generale pentru accesarea fondurilor în cadrul Programului Operațional Regional 2014-2020. Obligațiile cuprinse în această anexă completează prevederile Condițiilor specifice Programului Operațional Regional, care reprezintă Anexa 1 la Contractul de finanțare.*

*În vederea asumării acestor obligații la nivelul contractului de finanțare, Beneficiarii vor iniția în SMIS 2014-2020 (flux Act adițional) o solicitare de modificare a contractului aferent proiectului propus pentru etapizare, cu individualizarea Programului de finanțare a etapei a II-a.*

*Solicitările vor fi inițiate începând cu data intrării în vigoare a prezentei Instrucțiuni până cel mai târziu la data de 10.12.2023, pentru a permite operarea modificărilor până la 31.12.2023 (data finală de implementare a proiectelor și de eligibilitate a cheltuielilor pentru intervalul de programare 2014-2020) și încheierea contractelor de finanțare pentru etapa a II-a, astfel încât să fie asigurată continuitatea unui flux corespunzător de finanțare pentru desfășurarea proiectelor”.*

Prin urmare este necesar a se aproba o hotărâre a consiliului local privind privind aprobarea implementării etapei II a proiectului cu titlul *„Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Tîrgu Mureș” SMIS 128055,* propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare.

Conform estimărilor realizate până în prezent și în conformitate cu Adresa constructorului: SC CONSTRUCT MAPCOM SRL, înregistrată la Direcția Tehnică cu nr. 75446/3022/23.11.2023, situația plăților se prezintă astfel:

|  |  |  |  |  |
| --- | --- | --- | --- | --- |
| **Nr. crt.** | **Surse de finanțare** | **Suma aprobată Cerere de finantare POR 2014-2020** | **Plăți estimate până la 31.12.2023 POR 2014-2020** | **Plăți estimate în etapa II-etapizare proiect POR 2021-2027** |
|  |
| I | **Valoarea totală a cererii de finanţare, din care:** | 14.533.962,80 | 8.481.187,67 | 6.052.775,13 |  |
| I.a | Valoarea totală neeligibilă, inclusiv TVA aferent | 19.235,25 | 0,00 | 19.235,25 |  |
| I.b | Valoarea totala eligibilă | 14.514.727,55 | 8.481.187,67 | 6.033.539,88 |  |
|  |
| II. | Contribuția proprie, din care: | 309.529,80 | 169.623,75 | 139.906,05 |  |
| II.a | Contribuția solicitantului la cheltuieli eligibile | 290.294,55 | 169.623,75 | 120.670,80 |  |
| II.b | Contribuția solicitantului la cheltuieli neeligibile, inclusiv TVA aferent | 19.235,25 | 0,00 | 19.235,25 |  |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea implementării etapei II a proiectului *„Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Tîrgu Mureș” SMIS 128055,* propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare.

D.P.F.I.R.U.R.P.L, S.PF.I,

Director Șef Serviciu

Costașuc Irma Ijac Dana

Direcția Tehnică,

*Întocmit: Tacsa Andrada*

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

**Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

privind aprobarea implementării etapei II a proiectului *„Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Tîrgu Mureș” SMIS 128055,* propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare

***Consiliul local al municipiului Târgu Mureş, întrunit în şedinţă extraordinară de lucru,***

**Având în vedere:**

Referatul de aprobare nr. 76541 din data de 29.11.2023 inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, *privind aprobarea implementării etapei II a proiectului „**Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Tîrgu Mureș” SMIS 128055, propus pentru etapizare în cadrul Programul Regiunea Centrul 2021-2027, în scopul finalizării integrale precum și susținerea cheltuielilor necesare,*

* Raportul de specialitate al Direcției Economice;
* Raportul de specialitate al Direcției Juridice, Contencios Administrativ și Administrație Publică Locală;
* Raportul Comisiilor de specialitate din cadrul Consiliului local municipal Târgu Mureș;

**În conformitate cu prevederile :**

Contractul de finanțare nr. 5057/28.01.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru;

Ghidului solicitantului pentru POR 2014-2020, Axa prioritară 4, Prioritate de investiții 4.2, Obiectiv Specific 4.2 Reconversia și refuncționalizarea terenurilor și suprafețelor degradate, vacante sau neutilizate din muncipiile reşedinţă de judeţ;

OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021;

Instrucțiunea 206 din 24.10.2023 al AMPOR;

Instrucțiunea 207 din 31.10.2023 al AMPOR;

* Legii nr. 24/2000 privind normele de tehnică legislativă pentru elaborarea actelor normative, republicată;
* art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.1**. **Se aprobă** implementarea etapei II a proiectului *„Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Tîrgu Mureș” SMIS 128055,* propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare, astfel:

**alin.(1). Se aprobă** implementarea activităților proiectului *„Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Tîrgu Mureș”*, propus pentru etapizare prin Programul Regiunea Centru 2021-2027, după data de 31 decembrie 2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității proiectului, până la termenul aprobat în acest sens la nivelul contractului de finanțare, dar nu mai târziu de 31 decembrie 2027.

**alin.(2). Se aprobă** susținerea de la bugetul local după data de 31 decembrie 2023 a cheltuielilor neeligibile necesare pentru implementarea și operaționalizarea proiectului in scopul finalizării integrale a acestuia. Valoarea totală va fi actualizată în proiectul bugetului local al Municipiului Târgu Mureș pe anul 2024 în conformitate cu cererile de plată și cererile de rambursare avizate A.M.P.O.R.

**Art.2.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu Publicul şi Logistică, Direcția Tehnică.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Direcției Tehnice.

**Viză de legalitate,**

**Secretarul general al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**